<classify> SERIKALI imeshauriwa kufanya juhudi za makusudi za kuwezesha Mahakama za Rufaa za Kodi ili mashauri ya kodi yashughulikiwe kwa wakati.Ushauri huo umetolewa na Ofisi ya Taifa ya Ukaguzi wa Hesabu za Serikali, baada ya kubaini uwepo wa mlundikano wa mashauri ya kodi wakati wa ukaguzi wa hesabu kwa mwaka wa fedha 20172018.Akiwasilisha mada ya ukaguzi wa hesabu za serikali kwa mwaka wa fedha ulioishia Juni 30, 2018 wakati wa kuwasilisha toleo maalumu la wananchi la ripoti za Mdhibiti na Mkaguzi Mkuu wa Hesabu za Serikali CAG, Mkaguzi Lenatusi Leonard alisema kuwezesha kwa mahakama za rufaa za kodi, kutaondoa mlundikano wa mashauri ya kodi.Mapendekezo ya CAG ni Serikali ifanye juhudi za makusudi kuziwezesha mahakama za rufaa za kodi ili kuharakisha mashauri ya kodi yanashughulikiwa kwa wakati ili kupunguza mrudikano wa mashauri, alisema.Aliongeza kuwa katika ukaguzi hu, CAG imebaini Mamlaka ya Mapato Tanzania TRA ina mashauri ya kodi yenye thamani ya Sh trilioni 382.6.Kiasi cha shilingi trilioni 382 asilimia 99.84 kimekwama katika katika Bodi ya Rufaa za Kodi, shilingi bilioni 66.995 sawa na asilimia 0,2 zimekwama katika Baraza la Rufaa za Kodi na kiasi cha shilingi bilioni 548.31 asilimia 0.14 kinasubiri maamuzi katika Mahakama ya Rufaa Tanzania, alibainisha.Pia mashauri manne yenye thamani ya Sh trilioni 374.7, yanayohusu Kampuni ya Uchimbaji wa Madini ya Acacia, nayo yanasubiri uamuzi katika Mahakama ya Rufaa. CAG pia imeishauri serikali kudhibiti mifumo ya ukusanyaji wa tozo za huduma za usafiri kwenye viwanja vya ndege na bandarini.Mkaguzi huyo alisema ukaguzi wa hesabu zinazoishia Juni 2018, umebaini kuwa TRA ilishindwa kukusanya mapato ya zaidi ya Sh bilioni 1,85 na dola za Marekani milioni 2.75 kutoka mashirika ya ndege 18, Mamlaka ya viwanja vya ndege Arusha na Kampuni ya Huduma za Meli kwa abiria wanaosafiri majini.Alisema pia ukaguzi ulibainisha TRA ilishindwa kuthibitisha kulipwa kwa Kodi ya Ongezeko la Thamani VAT ya Sh bilioni 649.45 kwa bidhaa zilizosafirishwa kutoka nchini kwenda nchi zingine, zilizopaswa kutozwa kodi ya ongezeko la thamani.  <topic>: kitaifa 